Document ID: 32006R0169

KOMISJONI MÄÄRUS (EÜ) nr 169/2006,
31. jaanuar 2006,
millega kehtestatakse erand määrusest (EÜ) nr 2375/2002 muu kui kõrge kvaliteediga pehme nisu III alamkvoodi osa nr 1 piires välja antavate impordilitsentside osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Komisjoni määrusega (EÜ) nr 2375/2002 (2) avati aastane tariifikvoot 2 981 600 tonni muu kui kõrge kvaliteediga pehme nisu jaoks. Nimetatud tariifikvoot jaotatakse kolmeks alamkvoodiks.
(2)
Määruse (EÜ) nr 2375/2002 artikli 3 lõikega 3 määrati ajavahemikuks 1. jaanuarist kuni 31. märtsini 2006 III alamkvoodi koguseks 592 900 tonni.
(3)
Komisjoni määrusega (EÜ) nr 4/2006 (3) kehtestati litsentside väljaandmise protsendimäär teabe põhjal, mis oli komisjoni käsutuses 2. jaanuaril 2006. Üks liikmesriik teavitas komisjoni asjaolust, et suur osa selle riigi ettevõtjate esitatud taotlustest olid kehtetud. Seetõttu, vastupidiselt kõikidele ootustele, jäävad märkimisväärsed kogused kõnealuseks perioodiks kättesaadavaks. Seepärast tuleks kõnealused kogused kindlaks määrata ning kehtestada erand määruse (EÜ) nr 2375/2002 artikli 3 lõikest 4 ja lubada erandlikult uute litsentsitaotluste esitamist kõnealuste koguste suhtes vastavalt määruses (EÜ) nr 2375/2002 sätestatud eeskirjadele.
(4)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 2375/2002 artikli 3 lõike 4 esimesest lausest võib alates esmaspäevast, 6. veebruarist 2006 esitada impordilitsentside taotlusi määruse (EÜ) nr 2375/2002 artikli 3 lõikes 3 osutatud III alamkvoodi raames saadaoleva 464 879,874 tonni osas ajavahemikuks 1. jaanuarist kuni 31. märtsini 2006.
Taotlused tuleb esitada määruse (EÜ) nr 2375/2002, eriti selle artikli 5 tingimuste kohaselt.
Artikkel 2
Käesolev määrus jõustub 1. veebruar 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. jaanuar 2006

Labels: 3
17